Komisijas ziņojums Eiropas Parlamentam un Padomei par ELGF izdevumiem Agrās brīdināšanas sistēma Nr. 9–11/2007 /* COM/2007/0830 galīgā redakcija */





[pic] | EIROPAS KOPIENU KOMISIJA | Briselē, 13.12.2007 COM(2007) 830 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrās brīdināšanas sistēma Nr. 9–11/2007 KOMISIJAS ZIŅOJUMSEIROPAS PARLAMENTAM UN PADOMEI par ELGF izdevumiem Agrās brīdināšanas sistēma Nr. 9–11/2007 SATURS 1. IEVADS 4 2. PIEšķIRTIE IEņēMUMI 4 3. CUKURA NOZARES PāRSTRUKTURēšANAS FONDS 5 4. KOMENTāRI PAR 2007. GADA BUDžETA IZPILDI 5 5. SECINāJUMI 7 1. IEVADS Par laikposmu no 2006. gada 16. oktobra līdz 2007. gada 30. septembrim pielikumā ir izklāstīta budžeta faktiskā izpilde salīdzinājumā ar izdevumu izklāstu atbilstīgi rādītājam, kas noteikts, pamatojoties uz Padomes Regulas (EK) Nr. 1290/2005[1] 20. panta noteikumiem. 2. PIEšķIRTIE IEņēMUMI Atbilstīgi 34. panta noteikumiem jaunajā KLP finansēšanas Regulā (EK) Nr. 1290/2005, pamatojoties uz atbilstības pārbaužu lēmumiem, finansiālu korekciju rezultātā radušos ieņēmumus no pārkāpumiem un piena nodevas pieskaita ieņēmumiem ELGF izdevumu finansēšanai. 2007. gada budžeta veidošanas laikā tika veikta šo ieņēmumu aplēse, un budžeta iestāde ņēma vērā šo aplēsi, pieņemot 2007. gada budžeta apropriācijas. Konkrēti: - ieņēmumus no piena nodevas lēsa EUR 349,0 miljonu apmērā, un tie tika ņemti vērā, samazinot pieprasītās apropriācijas piena un piena produktu nozarei, kurai budžeta iestāde piešķīra EUR 587,0 miljonus; - ieņēmumus no atbilstības pārbaudēs noteiktajām atgūstamajām summām un no pārkāpumiem lēsa attiecīgi EUR 568,0 miljonu un EUR 70,0 miljonu apmērā. Kopsumma EUR 638,0 miljonu apmērā tika ņemta vēra, samazinot pieprasītās apropriācijas vienreizējo maksājumu shēmai, kurai budžeta iestāde piešķīra EUR 27 918,0 miljonus. Pielikumā iekļautajā tabulā izklāstīts piešķirto ieņēmumu izpildes pārskats, atbilstīgi kuram līdz 2007. gada 30. septembrim tika iekasēti EUR 1148,6 miljoni. Konkrēti: - no piena nodevas tika iekasēti aptuveni EUR 363,3 miljoni salīdzinājumā ar sākotnējo aplēsi EUR 349,0 miljonu apmērā; - atbilstības pārbaudēs noteiktās atgūstamās summas sasniedza apmēram EUR 557,8 miljonus un - ieņēmumi no pārkāpumiem sasniedza aptuveni EUR 227,6 miljonus, turklāt līdz budžeta gada beigām paredzēts saņemt papildu summas. Saskaņā ar piemērojamajiem noteikumiem šos ieņēmumus daļēji vai pilnībā var izmantot ELGF izdevumu finansēšanai, ja budžeta iestādes piešķirtās apropriācijas ir nepietiekamas, lai finansētu dalībvalstīs radušos izdevumus. Ja visus vai daļu no šiem ieņēmumiem neizmanto, tos automātiski iekļauj nākamā gada budžetā. Ņemot vērā prognozi, ka 2007. gada budžeta apropriāciju izpilde būs nepietiekama, ELGF piešķirto ieņēmumu kopējā summa tiks pārnesta uz 2008. gadu un tiks izmantota, lai finansētu minētā gada paredzamās budžeta vajadzības. 3. CUKURA NOZARES PāRSTRUKTURēšANAS FONDS Ar pagaidu pārstrukturēšanas summām cukura nozarē rīkojas kā ar piešķirtajiem ieņēmumiem, lai finansētu atbalstu cukura nozares pārstrukturēšanai un citu atbalstu, kas paredzēts pārstrukturēšanas fondā. 2006./2007. tirdzniecības gadā šīs summas attiecas uz uzņēmējiem piešķirtajām cukura, inulīna sīrupa un izoglikozes kvantitātes kvotām, turklāt dalībvalstīm divos maksājumos, proti, līdz 2007. gada 31. martam un līdz 2007. gada 30. novembrim, attiecīgās summas ir jāiekasē un jāiemaksā fondā. Līdz marta beigām dalībvalstis bija pārskaitījušas norādītajā ieņēmumu kontā pirmo paredzēto pārstrukturēšanas maksājumu aptuveni EUR 1287,2 miljonu apmērā. Pēc tam, kad bija samaksāti aptuveni EUR 398,7 miljoni cukura nozares pārstrukturēšanas atbalstam, dalībvalstis 2007. gada septembrī deklarēja aptuveni EUR 152,7 miljonus diversifikācijas atbalsta maksājumiem, kā arī cukura rafinēšanas uzņēmumu atbalstam. Tādējādi kopējie maksājumi fondā līdz 2007. gada 30. septembrim bija EUR 551,4 miljoni. Šos maksājumus finansēs no atbilstošajiem norādītajiem ieņēmumu kontiem, bet atlikušie līdzekļi EUR 735,9 miljonu apjomā tiks pārnesti uz 2008. gadu, lai finansētu nākotnē gaidāmos pārstrukturēšanas atbalsta un citus atbalsta maksājumus. 4. KOMENTāRI PAR 2007. GADA BUDžETA IZPILDI Īsas piezīmes par būtiskākajām neatbilstībām starp faktisko un paredzēto 2007. gada budžeta izpildes līmeni atsevišķās nozarēs ir sniegtas turpmāk. 4.1. Monetārie faktori Attiecībā uz izdevumiem, kas radušies iepriekš minētajā laika posmā, ņemtas vērā USD un EUR attiecības izmaiņas. šīs paritātes kursa tendences ietekmē izdevumus, kas rodas saistībā ar lielu daļu eksporta kompensāciju, ko piešķir par lauksaimniecības produktiem, jo īpaši par labību un cukuru, un saistībā ar dažiem iekšējā atbalsta pasākumiem, tādiem kā atbalsts par kokvilnu. Saskaņā ar Regulas (EK) Nr. 1290/2005 21. pantu budžeta iestādes pieņemtais budžets tika sagatavots, pamatojoties uz vidējo paritātes kursu EUR 1 = USD 1,27 laikposmā no 2006. gada jūlija līdz septembrim. Jāpiebilst, ka laikposmā no 2006. gada 1. augusta līdz 2007. gada 31. jūlijam vidējais paritātes kurss bija aptuveni EUR 1 = USD 1,31, tas ir, aptuveni par 3,1% mazāk nekā kurss, ko izmantoja 2007. gada budžeta veidošanā. 4.2. Tirgus faktori 4.2.1. Labība (– EUR 527,0 miljoni) Ļoti labvēlīgie iekšējie un ārējie apstākļi labības tirgū un to radītais cenu pieaugums iekšējā un pasaules tirgū ir izveidojuši situāciju, ka - labības iepirkumi ir mazāki un intervences krājumos esošās labības pārdošanas apjomi ir lielāki, kā rezultātā līdz budžeta gada beigām paredzami ievērojami neto guvumi; kā arī - izdevumi par eksporta kompensācijām ir mazāki, jo kompensācijas likme bija 0 gandrīz visa budžeta gada garumā, tādējādi radot ietaupījumus šajā shēmā salīdzinājumā ar budžeta apropriācijām. Tādējādi nozarē kopumā 2007. gada budžeta apropriāciju izpilde būs ievērojami mazāka par plānoto. 4.2.2. Kompensācijas par 1. pielikumā neiekļautajiem produktiem (– EUR 107,7 miljoni) Tiek lēsts, ka dalībvalstu izdevumi par pārstrādātu lauksaimniecības ražojumu eksporta kompensācijām būs zemāki, jo attiecībā uz dažādiem produktiem vērojams vispārējs eksporta kompensāciju līmeņa samazinājums. Arī šajā nozarē 2007. gada budžeta apropriāciju izpilde būs ievērojami mazāka par plānoto. 4.2.3. Cukurs (+ EUR 125,9 miljoni) Budžeta apropriāciju pašreizējais izpildes pārsniegums salīdzinājumā ar rādītāja līmeni galvenokārt izskaidrojams ar lielākiem eksporta kompensāciju izdevumiem, kas radušies attiecīgajām dalībvalstīm, jo eksportētā cukura — gan brīvā tirgus cukura, gan intervences krājumu cukura — daudzums ir bijis daudz lielāks par pieņēmumiem, kuri tika izmantoti 2007. gada budžetā. 4.2.4. Augļi un dārzeņi (– EUR 77,7 miljoni) Pašreizējā budžeta apropriāciju nepietiekamā izpilde salīdzinājumā ar rādītāja līmeni galvenokārt ir radusies tāpēc, ka tomātu daudzums, par kuru līdz šim ir saņemts atbalsts par pārstrādi, ir bijis mazāks. Turklāt ražotāju organizācijas darbības līdzekļus izmanto lēnāk, nekā plānots, salīdzinot ar atbilstošo rādītāja līmeni. 4.2.5. Piens un piena produkti (+ EUR 56,1 miljoni) Salīdzinājumā ar rādītāja līmeni budžeta apropriāciju izpilde 2007. gada 30. septembrī bija pārsniegta. Jānorāda, ka šis apropriāciju izpildes pārsniegums salīdzinājumā ar rādītāja līmeni radies tehnisku iemeslu dēļ, jo sākot ar 2007. gada budžetu ieņēmumi no piena nodevas, ko sākotnēji aplēsa EUR 349,0 miljonu apmērā, ir iekļauti atsevišķi kā ieņēmumi, kas piešķirti ELGF. 2007. gadā pieprasītajās budžeta apropriācijās un budžeta iestādes šai nozarei piešķirtajās apropriācijās šie ieņēmumi netika iekļauti, tāpēc rādītāju piemēroja apropriācijām, kas bija mazākas par attiecīgo summu. Šā iemesla dēļ pašreizējā budžeta izpilde norāda uz izpildes pārsniegumu līdz budžeta gada beigām. Ja ņem vērā tos ieņēmumus no piena nodevas, kurus sākotnēji bija paredzēts piešķirt piena nozarei, šajā nozarē būtu nepilnīga izpilde EUR – 282,1 miljoni. 4.3. Tiešais atbalsts (+ EUR 101,8 miljoni) Dalībvalstu faktiskie izdevumi bija lielāki par apropriācijām, kas atvēlētas 2007. gada budžetā gan vienreizējiem maksājumiem, gan citām tiešā atbalsta shēmām. Lai pārliecinātos par budžeta izpildi dažās shēmās šajā jomā, Komisijas dienesti ir sazinājušies ar dažām dalībvalstīm, lai noteiktu norādes attiecībā uz maksājumu plāniem šajās shēmās laikposmā līdz budžeta gada beigām. Pamatojoties uz informāciju, kas saņemta no šīm dalībvalstīm, paredzams, ka prognozētie izdevumi galvenokārt vienreizējo maksājumu shēmai līdz oktobra beigām pārsniegs šīs shēmas apropriācijas par aptuveni 1,0 %, t.i., līdz budžeta gada beigām gaidāms izpildes pārsniegums par aptuveni EUR 300,0 miljoniem. Ja ņemtu vērā ieņēmumus no atbilstības pārbaudēm un no pārkāpumiem, kurus sākotnēji bija paredzēts iekļaut vienreizējo maksājumu shēmā, tiešo atbalstu sadaļā neizmantoto līdzekļu summa būtu – EUR 536,0 miljoni 2007. gada 30. septembrī. 4.4. Lauksaimniecības izdevumu revīzija 4.4.1. Grāmatojumu noskaidrošana par iepriekšējo gadu (+ EUR 91,7 miljoni) Komisija jau ir pieņēmusi visus lēmumus attiecībā uz grāmatojumu noskaidrošanas darbībām, kuras paredzēts izpildīt līdz šā budžeta gada beigām. Neto atgūtā summa no korekcijām, kas izriet no minētajiem lēmumiem, 2007. gada 30. septembrī aptuveni bija – EUR 74,7 miljoni. Šī summa, salīdzinot ar 2007. gada budžetā paredzēto summu – EUR 178,0 miljoni, ir budžeta apropriāciju neizpildi veicinošs faktors. Līdz 2007. budžeta gada beigām šis paredzamais atgūto summu samazinājums būs jākompensē, un tas radīs ELGF izdevumu attiecīgu pieaugumu. 5. SECINāJUMI Labvēlīgie iekšējā un ārējā tirgus apstākļi, kas bija raksturīgi 2007. budžeta gadam, radīja ārkārtīgi augstas cenas, īpaši labības un piena produktu tirgū. Rezultātā ir izlietojušies intervences krājumi šajās nozarēs, turklāt eksporta kompensāciju likmes bija zemākas, tādējādi ir ietaupījušies ELGF izdevumi, galvenokārt šajās nozarēs. No otras puses, lielāks eksportētā cukura daudzums radījis lielākus izdevumus par cukura eksporta kompensācijām. Neto iznākums ir 2007. gada budžetā tirgus pasākumiem atvēlēto apropriāciju nepietiekamā izpilde. Šo nepietiekamo izpildi daļēji atsver paredzamais izdevumu pieaugums gada beigās par tiešo atbalstu un saistībā ar to, ka jākompensē saskaņā ar grāmatojumu noskaidrošanas procedūru atgūto izdevumu samazinājums. Patlaban 2007. gada budžeta apropriāciju nepietiekamā izpilde kopumā lēšama ap EUR 400,0 miljoniem. Tādējādi visa ELGF 2007. gadā piešķirto ieņēmumu summa tiks pārnesta uz 2008. gadu, lai finansētu minētā gada budžeta vajadzības. PIELIKUMS [pic] [1] OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 320/2006 (OV L 58, 28.2.2006., 42. lpp.).